ΓΡΑΠΤΗ ΕΡΩΤΗΣΗ E-2612/01

υποβολή: Bernd Lange (PSE) προς την Επιτροπή

(27 Σεπτεμβρίου 2001)

Θέμα: Εσωτερικές πολιτικές για την ενέργεια

Λαμβάνω όλο και περισσότερες ερωτήσεις σχετικά με τις εσωτερικές πολιτικές για την ενέργεια της ΕΕ σε συνάρτηση με την μελλοντική εξέλιξη των τεχνολογιών χαμηλής κατανάλωσης ενέργειας και των ανανεώσιμων τεχνολογιών.

1. Πόσα οχήματα χρησιμοποιούν τα επιμέρους όργανα της ΕΕ· Η κατανάλωση καυσίμου αποτελεί κριτήριο για την αγορά των οχημάτων· Ποια είναι η αποτίμηση κατανάλωσης και εκπομπών διοξειδίου του άνθρακα των οχημάτων·

2. Η χρήση ελαφρών ελαίων και ελαστικών χαμηλής κατανάλωσης βενζίνης μπορούν να οδηγήσουν, ιδίως σε οχήματα μεγάλων αποστάσεων, σε εξοικονόμηση ενέργειας σε ποσοστό της τάξεως του 5 %. Αξιοποιούνται ήδη οι εν λόγω δυνατότητες στα οχήματα· Εάν όχι, σκοπεύει η Επιτροπή να εισαγάγει τη χρήση ελαφρών ελαίων και ελαστικών χαμηλής κατανάλωσης βενζίνης για τα οχήματά της·

3. Παραδίδονται μαθήματα για την χαμηλή κατανάλωση ενέργειας σε επαγγελματίες καιπηρεσιακούς οδηγούς. Παρακολουθούν οιπηρεσιακοί οδηγοί των οργάνων της ΕΕ τα εν λόγω μαθήματα·

4. Επιπλέον η ανάκτηση βιομάζας, ηλιακής θερμότητας και στοιχείων καυσίμου μπορεί να συμβάλλει τα μέγιστα στον απολογισμό των εκπομπών διοξειδίου του άνθρακα. Σε ποιο βαθμό γίνεται χρήση των τεχνικών αυτών στην ΕΕ·

Απάντηση του κ. Kinnock εξ ονόματος της Επιτροπής

(27 Νοεμβρίου 2001)

Για τα ερωτήματα που αφορούν το στόλο αυτοκινήτων τωνπόλοιπων οργάνων, το aξιότιμο Μέλος του Κοινοβουλίου παρακαλείται να αποταθεί απευθείας στα όργανα αυτά.

1. Την 1η Ιανουαρίου 2001 το στόλοπηρεσιακών αυτοκινήτων της Επιτροπής στις Βρυξέλλες αποτελούσαν 105 οχήματα όπου περιλαμβάνονται 2 φορτηγά, 2 λεωφορεία και 15 μικρά κλειστά φορτηγά για τη μεταφορά του ταχυδρομείου. Η μέση κατανάλωση των οχημάτων σήμερα ανέρχεται σε 15 λίτρα ανά 100 χιλιόμετρα.

Η επιλογή οχημάτων βασίζεται στις νέες διαμορφωθείσες σχέσεις τιμής/ποιότητας και τα οχήματα ανταποκρίνονται στα πλέον πρόσφατα πρότυπα όσον αφορά τις εκπομπές (EURO 3 και 4) καθώς και στη βέλτιστη πρακτική όσον αφορά την κατανάλωση καυσίμων.

2. Τα ελαστικά των οχημάτων της Επιτροπής αντικαθίστανται κάθε εξάμηνο (ανάλογα με την εποχή). Το μέτρο αυτό μειώνει ουσιαστικά την κατανάλωση καυσίμου. Τα οχήματα που αγοράζονται είναι εφοδιασμένα με ελαστικά κατάλληλα για χαμηλή κατανάλωση καυσίμου.

3. Οι οδηγοί της Επιτροπής λαμβάνουν κανονικά και συστηματικά επαγγελματική κατάρτιση οδηγού σε εγκεκριμένη σχολή οδηγών. Η κατάρτιση περιλαμβάνει ειδικό μέρος για οδήγηση κατά τρόπο οικονομικό.

4. Στο πλαίσιο της οικολογικής της πολιτικής η Επιτροπή ενθαρρύνει την προσφυγή σε εναλλακτικές μεθόδους μεταφοράς (διάθεσηπηρεσιακών ποδηλάτων, προώθηση της χρήσης του ποδηλάτου με προσαρμογή των χώρων στάθμευσης αυτοκινήτων της Επιτροπής, συμφωνία με τις αρχές δημοσίων μεταφορών στις Βρυξέλλες (STIB) για δρομολόγιο μεταξύ κτιρίων της Επιτροπής και εθνικού αερολιμένα Ζάβεντεμ, αγορά ηλεκτρικών οχημάτων προοριζόμενων βασικά για αστική χρήση κλπ.).

5. Μέχρι σήμερα ο στόλος της Επιτροπής δεν περιλαμβάνει οχήματα που κινούνται με βιομάζα, ηλιακή θερμική ενέργεια ή στοιχεία καυσίμου. Το αξιότιμο Μέλος του Κοινοβουλίου θα είναι ενήμερο ότι οι τεχνολογίες αυτές συνεπάγονται σημαντικάψηλότερο κόστος επιτήρησης και συντήρησης. Επιπλέον, τουλάχιστον όσον αφορά το Βέλγιο, οι κλιματικές συνθήκες δεν ευνοούν τη χρησιμοποίηση της εν λόγω ηλιακής θερμικής ενέργειας. Εντούτοις, για τη διακίνηση μεταξύ γραφείων και άλλων καταστημάτων στις Βρυξέλλες, η Επιτροπή αγόρασε τέσσερα ηλεκτροκίνητα οχήματα με μηδενικές εκπομπές και προγραμματίζει την αγορά δύο ακόμη.